สายกินต้องระวัง! กินหมูกระทะ เสี่ยงเป็นโรคไข้หูดับได้!

หมูไม่สุก สาเหตุของโรคไข้หูดับ อันตรายถึงชีวิต!

สุขไหนจะเท่าการได้นั่งกินหมูกระทะอร่อย ๆ หรือจะเป็นหมูจุ่มฟิน ๆ ยิ่งได้กินกับเพื่อนหลาย ๆ คน ยิ่งทำให้รสชาติดีขึ้นอีกหลายเท่า แต่รู้ไหมว่าการกินอาหารเหล่านี้มาพร้อมกับความเสี่ยงที่อาจส่งผลร้ายแรงถึงชีวิต เพราะการกินหมูไม่สุก หรือสุกไม่ดี เป็นสาเหตุที่ทำให้เกิดโรคไข้หูดับได้ ซันเดย์จะพาสายกินทุกคนไปดูกันว่าไข้หูดับคืออะไร อาการไข้หูดับเป็นแบบไหน และวิธีรักษามีอะไรบ้าง

เลือกอ่านประเด็นที่สนใจ:

โรคไข้หูดับคืออะไร?

อาการของโรคไข้หูดับ

วิธีรักษาอาการไข้หูดับ

วิธีป้องกันโรคไข้หูดับ

ใครที่เสี่ยงเป็นโรคหูดับบ้าง?

โรคไข้หูดับคืออะไร?

โรคไข้หูดับคือโรคที่เกิดจากการรับประทานเนื้อสัตว์ดิบ รวมถึงการสัมผัสกับสัตว์ที่มีเชื้ออยู่แล้ว โดยเชื้อที่ว่านี้มีชื่อว่าสเตรฟโตคอกคัส ซูอิส (Streptococcus Suis) ซึ่งอาศัยอยู่ในร่างกายของหมู พอนำเนื้อหมูที่มีเชื้อมาทำอาหารแล้วไม่ได้ปรุงให้สุกดี ก็จะทำให้เกิดการติดเชื้อเข้าสู่ร่างกายของเราได้ ดังนั้นจึงมีข่าวออกมาให้เห็นอยู่บ่อย ๆ ว่ามีคนเสียชีวิตหรือพิการจากการกินเนื้อหมูแบบสุก ๆ ดิบ ๆ อย่างการกินหมูกระทะที่บางทีเราก็รีบย่าง รีบกิน จนลืมสังเกตว่าเนื้อหมูสุกดีทั้งชิ้นแล้วหรือยังนั่นเอง

นอกจากนี้ การใช้ตะเกียบหรือที่คีบสำหรับเนื้อหมูดิบและเนื้อหมูสุกร่วมกัน ก็ยังสามารถเพิ่มโอกาสในการติดเชื้อให้มากขึ้นอีกด้วยนะ เพราะอาจจะมีการปนเปื้อนเชื้อต้นเหตุมากับตะเกียบเมื่อคีบเนื้อหมูดิบลงในกระทะ แล้วคีบหมูสุกต่อ

อาการของโรคไข้หูดับ

หลังจากที่ได้รับเชื้อเข้าสู่ร่างกายมากกว่า 3 วันขึ้นไป ผู้ป่วยไข้หูดับจะมีอาการที่สังเกตได้ตามนี้

ปวดศีรษะรุนแรง

รู้สึกคลื่นไส้ อาเจียน

ปวดเมื่อยตามตัวและข้อ

มีไข้ หนาวสั่น

มีจ้ำเลือดบนผิวหนัง

ข้ออักเสบ

ม่านตาอักเสบ

คอแข็ง

และมีโอกาสเกิดภาวะเยื่อหุ้มสมองอักเสบ ติดเชื้อในกระแสเลือด สามารถเกิดภาวะแทรกซ้อนที่ทำให้หูดับได้ถาวร ในกรณีที่หนักที่สุดคือการเสียชีวิต หากมีอาการเบื้องต้นดังกล่าวแล้วไปพบแพทย์ ทางแพทย์จะมีการนำเยื่อหุ้มไขสันหลังและเลือดไปตรวจเพื่อหาเชื้อที่เป็นต้นเหตุ

วิธีรักษาอาการไข้หูดับ

หากเริ่มมีอาการหลังจากรับประทานเนื้อหมูที่ไม่สุกเข้าไปแล้ว แนะนำว่าให้รีบไปพบแพทย์ในทันที โดยปกติแล้วแพทย์จะให้ยาปฏิชีวนะหรือยาฆ่าเชื้อเข้าทางเส้นเลือดดำ เพื่อช่วยร่างกายกำจัดเชื้อที่เข้าไปสร้างความผิดปกติก่อน หลังจากนั้นจะเริ่มทำการรักษาตามอาการที่เกิดขึ้น เช่น ให้ยาลดไข้ ลดปวด นอกจากนี้ก็ยังมีการให้สารอาหารอื่น ๆ เพิ่มเติมเช่น การให้น้ำเกลือ น้ำและเกลือแร่ต่าง ๆ ที่จำเป็นต่อร่างกาย

วิธีป้องกันโรคไข้หูดับ

จริง ๆ แล้วการป้องกันไม่ให้เกิดโรคนี้ถือว่าง่ายมาก ๆ เพียงแค่ต้องมั่นใจทุกครั้งว่าเราทำการปรุงเนื้อสัตว์ให้สุกอย่างดีทุกครั้งก่อนกิน เนื้อหมูบางชิ้นจะมีลักษณะหมูสุกแต่ยังแดงอยู่ ซันเดย์แนะนำให้ปรุงอาหารต่ออีกสพักเพื่อให้มั่นใจว่าเนื้อหมูสุกอย่างทั่วถึงแล้ว จึงค่อยรับประทาน นอกจากนี้ การแยกใช้ตะเกียบหรือที่คีบอาหารสำหรับเนื้อหมูแบบสุกและดิบ ก็ยังช่วยลดอัตราการปนเปื้อนและเพิ่มความปลอดภัยให้กับการรับประทานอาหารได้อีกด้วย

ใครที่เสี่ยงเป็นโรคหูดับบ้าง?

นอกจากคนที่ชอบกินหมูกระทะแล้ว ก็ยังมีกลุ่มเสี่ยงอย่างผู้ที่มีอาชีพเกี่ยวข้องกับการทำฟาร์มหมูและผลิตภัณฑ์ที่เกี่ยวกับเนื้อหมูที่มีความเสี่ยงสูงต่อการติดโรคนี้ นั่นก็เพราะว่าพวกเขาจะต้องสัมผัสกับสัตว์ที่มีเชื้อโดยตรง โดยจะได้รับเชื้อผ่านทางบาดแผลเมื่อสัมผัสกับเนื้อหมูดิบที่มีเชื้ออยู่นั่นเอง

วิธีป้องกันสำหรับกลุ่มเสี่ยงเหล่านี้คือการใส่ถุงมือตลอดเวลา สวมใส่เครื่องแต่งกายที่ช่วยป้องกันการปนเปื้อนของเชื้อโรค รวมถึงทำความสะอาดร่างกายเป็นประจำทุกครั้งหลังออกจากพื้นที่เสี่ยง

นอกจากใส่ใจความปลอดภัยในการรับประทานหมูกระทะแล้ว การหลีกเลี่ยงอาหารบางชนิดก็ช่วยให้สุขภาพดีขึ้นและลดความเสี่ยงโรคเรื้อรัง ลองดูรายการอาหารที่ควรหลีกเลี่ยงได้ที่นี่ 5 อาหารที่ควรหลีกเลี่ยงเพื่อสุขภาพดี

ประกันสุขภาพดี ๆ มีไว้อุ่นใจกว่า

แค่กินหมูกระทะหรืออาหารที่มีเนื้อหมูเป็นส่วนผสม ก็มีความเสี่ยงต่อการเกิดไข้หูดับแล้ว ดังนั้นอย่าลืมมองหาประกันสุขภาพดี ๆ ที่ช่วยดูแลเราได้อย่างครอบคลุมเมื่อต้องเข้ารับการรักษาตัว สบายใจแถมยังสบายกระเป๋า

มารู้จักประกันสุขภาพเหมาจ่ายที่คุ้มครองทั้งผู้ป่วยในและผู้ป่วยนอก