รู้ไว้! ค่า VO2 Max เช็กความแข็งแรงของร่างกายได้

VO2 Max คือค่าอะไร บอกอะไรเกี่ยวกับสุขภาพได้บ้าง?

การดูแลรักษาสุขภาพให้ดี ถือเป็นส่วนสำคัญที่ช่วยบริหารความเสี่ยงให้ชีวิต โดยเฉพาะอย่างยิ่งการเจ็บป่วยที่มาพร้อมกับค่าใช้จ่ายในการรักษาและความเสี่ยงในการเสียชีวิต ซึ่งไม่เพียงแต่จะต้องเลือกรับประทานอาหารที่มีประโยชน์ ออกกำลังกายเป็นประจำ รวมถึงรักษาสุขภาพใจให้แข็งแรงเท่านั้น การรู้จักและเข้าใจค่าชี้วัดคุณภาพของสุขภาพอย่างค่า VO2 Max ก็ถือเป็นเรื่องสำคัญเช่นกัน

แล้ว VO2 Max คือค่าอะไร สำคัญกับสุขภาพอย่างไร และสามารถบอกอะไรเกี่ยวกับร่างกายของเราได้บ้าง มาทำความรู้จักค่า VO2 Max ให้มากขึ้นในบทความนี้กัน

VO2 Max คือค่าอะไร?

VO2 Max คือ อัตราการใช้ออกซิเจนสูงสุดที่ร่างกายนำไปใช้ได้ใน 1 นาที โดยมีหน่วยวัดเป็นมิลลิลิตรต่อน้ำหนักตัว 1 กิโลกรัม (mL/kg/min) ซึ่งการทดสอบ VO2 Max มีจุดประสงค์เพื่อชี้วัดว่า หัวใจ ปอด และกล้ามเนื้อต่างๆ ในร่างกายสามารถนำออกซิเจนไปใช้ในกระบวนการเผาผลาญได้มีประสิทธิภาพมากน้อยแค่ไหน

ค่า VO2 Max บอกอะไรเกี่ยวกับสุขภาพได้บ้าง?

จากการศึกษาของ American College of Sports Medicine (ACSM) พบว่าค่า VO2 Max สามารถสะท้อนให้เห็นถึงความเสี่ยงด้านสุขภาพได้ โดยเฉพาะความเสี่ยงการเกิดโรคหัวใจและหลอดเลือด ซึ่งจากการศึกษาพบว่า ผู้ที่มีค่า VO2 Max สูงจะมีความเสี่ยงในการเกิดโรคหัวใจและหลอดเลือดต่ำกว่าผู้ที่มีค่า VO2 Max ต่ำ

นอกจากนี้ การศึกษาของ Journal of the American College of Cardiology ยังพบว่า ผู้ที่มีค่า VO2 Max สูงยังมีความเสี่ยงที่จะเป็นโรคเรื้อรังอย่างเบาหวาน หัวใจ และโรคอ้วน น้อยกว่าผู้ที่มีค่า VO2 Max ต่ำอีกด้วย

ที่สำคัญ นอกจากจะบอกความเสี่ยงด้านสุขภาพได้แล้ว ค่า VO2 Max ยังเป็นตัวชี้วัดถึงประสิทธิภาพในการออกกำลังกาย เนื่องจากค่า VO2 Max ยังเป็นค่าที่สะท้อนให้เห็นว่า ร่างกายสามารถนำออกซิเจนไปใช้ได้ดีแค่ไหนในช่วงที่ต้องออกกำลังกายอย่างหนัก ด้วยเหตุนี้ ผู้ที่ต้องการพัฒนาศักยภาพด้านกีฬาจึงจำเป็นต้องติดตามค่า VO2 Max เป็นประจำเพื่อวางแผนฝึกซ้อมให้มีประสิทธิภาพสูงสุดด้วย

ทดสอบค่า VO2 Max ได้อย่างไร?

การทดสอบค่า VO2 Max สามารถทำได้ด้วยการให้ผู้ทดสอบเข้าออกกำลังกายและค่อยๆ เพิ่มระดับความหนักไปเรื่อยๆ จนถึงจุดที่ไม่สามารถออกกำลังกายได้ โดยการออกกำลังกายที่นำมาทดสอบนั้นจะแตกต่างกันไปตามรูปแบบการออกกำลังกายของผู้ทดสอบ ซึ่งโดยส่วนใหญ่มักจะเป็นการวิ่งบนลู่วิ่ง หรือ การปั่นจักรยาน เป็นเวลา 30 นาที

ในระหว่างที่ทดสอบค่า VO2 Max ผู้ทดสอบจะต้องใส่แถบคาดอกเพื่อวัดอัตราการเต้นของหัวใจ ติดขั้วไฟฟ้าเพื่อวัดคลื่นไฟฟ้าหัวใจ และต้องใส่หน้ากากเพื่อวัดการหายใจเข้าและออกของผู้ทดสอบ

การทดสอบค่า VO2 Max สามารถทำพร้อมกับการตรวจสุขภาพประจำปีร่วมกับการตรวจคลื่นไฟฟ้าหัวใจ (EKG) และการตรวจสุขภาพรายการอื่นๆ หรือจะทำการทดสอบค่า VO2 Max เพียงอย่างเดียวก็ได้เช่นกัน ขึ้นอยู่กับความต้องการของแต่ละบุคคล

ค่า VO2 Max ควรอยู่ระดับเท่าไหร่ถึงจะเรียกว่าสุขภาพดี?

ค่า VO2 Max ของแต่ละคนจะแตกต่างกันไปตามหลายๆ ปัจจัย ไม่ว่าจะเป็นเพศ อายุ รวมถึงระดับความฟิต หรือ สมรรถภาพทางร่างกายของแต่ละคน โดยค่าเฉลี่ยของ VO2 Max ของผู้ชายจะอยู่ที่ประมาณ 35-40 mL/kg/min ส่วนผู้หญิงจะมีค่าเฉลี่ยอยู่ที่ 27-30 mL/kg/min ในขณะที่นักกีฬาจะมีค่า VO2 Max เฉลี่ยอยู่ที่ 50-60 mL/kg/min

โดยหากยิ่งค่า VO2 Max สูงเท่าไหร่ ร่างกายก็จะสามารถใช้ออกซิเจนในกิจกรรมหนักๆ ได้มากขึ้นเท่านั้น ซึ่งสำหรับนักกีฬาแล้ว การมีค่า VO2 Max สูงหมายถึงความสามารถในการออกกำลังกายที่มีความเข้มข้นสูงได้มากขึ้น ส่งผลให้สามารถซ้อมและลงแข่งกีฬาได้มีประสิทธิภาพมากยิ่งขึ้นนั่นเอง

3 เคล็ดลับดูแลตัวเองให้ค่า VO2 Max อยู่ในระดับที่ดี

จะเห็นได้ว่า ค่า VO2 Max ถือเป็นอีกหนึ่งดัชนีชี้วัดคุณภาพของสุขภาพได้ โดยการรักษาและพัฒนาค่า VO2 Max ให้สูงขึ้นนั้นสามารถทำได้ง่ายๆ ตาม 3 เคล็ดลับ ดังนี้

1. ออกกำลังกายเป็นประจำ

การออกกำลังกายอย่างสม่ำเสมอ อย่างน้อยสัปดาห์ละ 150 นาที สามารถช่วยกระตุ้นและเสริมความแข็งแรงให้กับหัวใจ ปอด และกล้ามเนื้อได้ ซึ่งสามารถออกกำลังกายได้ตั้งแต่การเดิน วิ่ง ว่ายน้ำ ปั่นจักรยาน จากนั้นจึงค่อยๆ เพิ่มความเข้มข้นของการออกกำลังกายไปเรื่อยๆ เพื่อพัฒนาค่า VO2 Max ให้สูงขึ้น

2. ฝึกออกกำลังกายแบบ Interval Training

การออกกำลังกายแบบ Interval Training คือ การออกกำลังกายในโปรแกรมที่มีความเข้มข้นสูง เช่น วิ่งเร็ว 20 วินาทีสลับกับวิ่งช้า 40 วินาที จากนั้นทำซ้ำ 4 – 6 ครั้ง โดยนอกจากการสลับวิ่งแล้ว การฝึกแบบ HIIT (High Intensity Interval Training) ก็ถือเป็นการออกกำลังกายแบบ Interval Training ด้วยเช่นกัน

การฝึกร่างกายด้วยโปรแกรมที่มีความเข้มข้นสูงนี้ นอกจากจะช่วยเพิ่มสมรรถภาพทางกายและพัฒนาค่า VO2 Max ได้อย่างรวดเร็วแล้ว โปรแกรมฝึกประเภทนี้ยังช่วยเพิ่มความทนทานให้กับร่างกาย ตลอดจนช่วยเผาผลาญไขมันได้อย่างมีประสิทธิภาพมากยิ่งขึ้น

3. รับประทานอาหารที่มีประโยชน์

การรับประทานอาหารที่มีสารอาหารครบถ้วน โดยเฉพาะโปรตีน ไขมันดี คาร์โบไฮเดรต รวมถึงการดื่มน้ำให้เพียงพอต่อความต้องการของร่างกาย จะช่วยเสริมสุขภาพให้แข็งแรง ช่วยพัฒนาประสิทธิภาพการทำงานของร่างกาย ตลอดจนช่วยรักษาค่า VO2 Max ให้อยู่ในระดับที่ดีได้อย่างต่อเนื่อง

แนะนำ 5 อาหารที่มีประโยชน์ อยู่ใกล้ตัวแต่หลายคนไม่รู้!

แค่มี “ซันเดย์” ก็เช็กค่า VO2 Max เรียลไทม์ได้แล้ว!

รู้หรือเปล่า? คุณเองก็สามารถเช็กค่า VO2 Max ของตัวเองได้ง่ายๆ ผ่านฟีเจอร์ Digital Twin บนซูเปอร์แอปฯ Jolly by Sunday ทั้งยังสามารถติดตามข้อมูลสุขภาพอื่นๆ ไม่ว่าจะเป็นการนอนหลับ จำนวนก้าวในการเดิน จำนวนเวลาในการขยับร่างกาย การดื่มน้ำ การเผาผลาญพลังงาน ไปจนถึงอัตราการเต้นของหัวใจ ความดันโลหิต อุณหภูมิร่างกาย สัดส่วนไขมัน และระดับน้ำตาลในเลือด ให้คุณได้เท่าทันพฤติกรรมการใช้ชีวิตที่ส่งผลกับสุขภาพได้แบบเรียลไทม์

นอกจากนี้ ซูเปอร์แอปฯ Jolly by Sunday ยังสามารถเชื่อมต่อกับแอปฯ สุขภาพอย่าง Google Fit และ Health ให้คุณได้อัปเดตและวิเคราะห์ความเสี่ยงสุขภาพในแง่มุมต่างๆ แบบครบจบในที่เดียว

เริ่มใช้ฟีเจอร์ Digital Twin บนซูเปอร์แอปฯ Jolly by Sunday ได้แล้ววันนี้ แค่มี “ประกันซันเดย์” เป็นของตัวเอง เช็กเบี้ยและความคุ้มครองที่เหมาะสมกับคุณได้ง่ายๆ ที่เว็บไซต์ของซันเดย์ ใช้แค่วันเดือนปีเกิดเท่านั้น ไม่ต้องกรอกข้อมูลติดต่อให้ลำบากใจ

อยากใช้ซูเปอร์แอปฯ Jolly by Sunday ต้องทำอย่างไร?

หากคุณเป็นอีกคนที่อยากใช้ซูเปอร์แอปฯ Jolly by Sunday แอปประกันที่ตอบโจทย์ความต้องการทุกอย่างได้ครอบคลุมแบบนี้ สามารถดาวน์โหลดแอปพลิเคชันมาใช้งานได้ในทันที ผ่าน App Store หรือ Google Play Store แล้วอย่าลืมติดตามข่าวสารและโปรโมชันดีๆ จากซันเดย์ในทุกๆ วันของคุณ