5 สิ่งที่นักลงทุนมือใหม่ต้องรู้ ก่อนเริ่มลงทุนก้อนแรก

มือใหม่อยากลงทุนต้องรู้จักกับ 5 สิ่งนี้

เมื่อพูดถึงการลงทุน หลาย ๆ คนอาจจะมองว่ายังเป็นเรื่องไกลตัวอยู่มาก อาจจะด้วยหลาย ๆ ปัจจัย หนึ่งในปัจจัยที่ทำให้หลาย ๆ คนไม่กล้าเริ่มต้นลงทุนก็คือ การที่ไม่มีความรู้เกี่ยวกับการเริ่มลงทุน ไม่รู้ว่าจะต้องเริ่มจากไหน ต้องใช้เงินเท่าไหร่ และควรจัดการอย่างไร วันนี้ซันเดย์เลยเอา 5 สิ่งที่นักลงทุนมือใหม่ต้องรู้มาให้ได้เก็บข้อมูลกัน ใครที่อยากเริ่มลงทุนก็เก็บข้อมูลกันได้เลย

1. รู้จักกับสไตล์การลงทุนที่เหมาะสม

เพราะการลงทุนมีหลากหลายรูปแบบที่แตกต่างกันออกไป แถมยังมีความเสี่ยงที่ไม่เหมือนกันอีกด้วย ดังนั้นการทำความรู้จักกับตัวเอง และมองสไตล์การลงทุนของตัวเองให้ออก จึงเป็นสิ่งที่สำคัญที่สุดก่อนเริ่มลงทุนแบบจริงจัง เช่น ถ้าเราเป็นคนที่ไม่ชอบความผันผวน อยากลงทุนแบบสบาย ๆ ก็ควรเลือกลงทุนกับทางเลือกที่เหมาะสมอย่างตราสารหนี้ หรือลงทุนกับอสังหาริมทรัพย์ แต่ถ้าเราเป็นคนที่ชอบความท้าทาย ชอบความตื่นเต้นในการลงทุน การเทรดหุ้นบางประเภทหรือการลงทุนที่มีความเสี่ยงสูงอื่น ๆ ก็น่าจะเหมาะสมกับเรามากกว่า

2. ทำความเข้าใจกับการลงทุนแต่ละประเภท

การลงทุนสามารถแบ่งออกได้เป็น 2 ประเภทใหญ่ ๆ ตามระยะเวลาในการลงทุน ได้แก่ การลงทุนระยะสั้น และการลงทุนระยะยาว ซึ่งในทั้งสองประเภทนี้ก็จะสามารถแบ่งออกยิบย่อยออกไปได้อีกมากมาย

การลงทุนระยะสั้น

เป็นการลงทุนที่ผู้ลงทุนจะได้ผลตอบแทนในระยะเวลาไม่เกิน 3 ปี หรือน้อยกว่านั้น ซึ่งส่วนมากจะเน้นไปที่การซื้อมาขายไป รวมถึงการซื้อกองทุนที่ให้ผลตอบแทนในระยะสั้นด้วย ตัวอย่างสินทรัพย์ในการลงทุนประเภทนี้ เช่น กองทุนรวมตราสารหนี้ การเทรดหุ้น อนุพันธ์ การซื้อขายเงินตราต่างประเทศ เป็นต้น

การลงทุนแบบนี้สามารถมีความผันผวนหรือความเสี่ยงที่สูงกว่าการลงทุนระยะยาวได้ อีกทั้งยังต้องคอยดูแลพอร์ตอย่างใกล้ชิด ดังนั้น อาจจะไม่เหมาะกับคนที่อยากลงทุนแบบสบาย ๆ ไม่ต้องดูแลมาก

การลงทุนระยะยาว

สำหรับคนที่อยาเริ่มลงทุนแบบสบาย ๆ ควรเลือการลงทุนแบบระยะยาว ที่มาพร้อมกับความเสี่ยงที่น้อยกว่า แต่ก็แลกมากับต้องใช้เวลามากขึ้นเพื่อได้รับผลตอบแทน สินทรัพย์ในการลงทุนระยะยาวยกตัวอย่างได้เช่น สลากออมทรัพย์ระยะเกิน 3 ปี อสังหาริมทรัพย์ การซื้อขายทองคำ และกองทุนรวมหลาย ๆ ประเภท เป็นต้น

3. ตั้งเป้าหมายในการลงทุน

เมื่อเข้าใจตัวเอง รู้จักกับประเภทของการลงทุนคร่าว ๆ แล้ว ก็ควรตั้งเป้าหมายในการลงทุนให้ชัดเจนด้วยเช่นกัน อย่างบางคนที่ต้องการนำเงินออมที่มีไปใช้ลงทุนเพื่อให้เกิดผลตอบแทนมากขึ้นในระยะเวลาสั้น ๆ ก่อนนำเงินไปลงที่อื่น ก็จะได้เข้าใจว่าตัวเองควรต้องลงทุนแบบระยะสั้น หรือใครที่มองว่ามีเงินเย็นที่ไม่ได้เอาไปใช้ทำอะไรแน่ ๆ ในอีกหลายปีข้างหน้า แล้วอยากนำมาสร้างผลกำไรให้งอกเงย ก็จะได้เลือกการลงทุนระยะยาวที่เหมาะสมกับตัวเองได้

4. เริ่มลงทุน ไม่ต้องใช้เงินเยอะ

ถ้าอยากเริ่มลงทุนแต่ยังมีเงินไม่เยอะ ก็สามารถเริ่มได้ ซันเดย์ไปหามาให้แล้วว่าเราเริ่มลงทุนได้ง่าย ๆ กับเงินฝากก็ได้เช่นกัน ปัจจุบันนี้มีโปรแกรมฝากเงินประจำหรือฝากเงินระยะยาวที่ให้ผลตอบแทนค่อนข้างน่าสนใจ โดยปกติจะเริ่มตั้งแต่เงินฝากประจำ 3 เดือน ไปจนถึง 48 เดือน ซึ่งให้ดอกเบี้ยแตกต่างกันออกไปตามรูปแบบและเงื่อนไข หากใครไม่อยากบริหารอะไรมากมาย การฝากเงินประจำก็เป็นหนึ่งในจุดเริ่มต้นของการลงทุนที่ดี

สำหรับใครที่อยากให้เงินงอกเงยมากขึ้นหน่อย อาจจะขยับมาเริ่มลงทุนกับตราสารหนี้ เช่น พันธบัตรรัฐบาล ตั๋วเงินคลัง ตั๋วแลกเงินและหุ้นกู้ ที่มีความเสี่ยงสูงขึ้นมาอีกนิด แต่ให้ผลตอบแทนดีกว่า ใครที่อยากเริ่มลงทุนแบบเบา ๆ ก็เริ่มจากตรงนี้ได้เหมือนกัน

5. วางแผนการลงทุนให้ดี มีชัยไปกว่าครึ่ง

เรื่องสุดท้ายที่มือใหม่หัดลงทุนต้องรู้ก่อนเริ่มลงทุนอย่างจริงจังก็คือ การวางแผนการลงทุน ซึ่งซันเดย์เข้าใจว่าในเมื่อเราเพิ่งเริ่มลงทุน แล้วเราจะวางแผนได้อย่างไร คำตอบก็ถือเราสามารถจ้างผู้ช่วยด้านการเงินหรือผู้เชี่ยวชาญด้านการลงทุนมาช่วยแนะนำได้ บางคนอาจจะเลือกใช้บริการเหล่าผู้ให้คำปรึกษาด้านการเงิน ที่จะช่วยเราวางแผนทั้งการลงทุน การเก็บออม การจัดการกระแสเงินสด ตลอดจนไปถึงเรื่องของภาษี

ทุกความลงทุนมีความเสี่ยง

จะเห็นว่าทั้ง 5 สิ่งที่ซันเดย์หยิบยกมานั้นเป็นเพียงแค่ภาพรวมคร่าว ๆ สำหรับคนที่อยากเริ่มต้นลงทุนเท่านั้น หากได้ข้อสรุปแล้วว่าต้องการลงทุนแบบไหน เป้าหมายคืออะไร ซันเดย์แนะนำให้หาข้อมูลเพิ่มเติมเกี่ยวกับสินทรัพย์ที่น่าสนใจเพิ่มเติม เพื่อที่จะได้วางแผนการลงทุนได้ดียิ่งขึ้น

สำหรับคนที่ยังไม่รู้ว่าจะเริ่มตรงไหน อาจจะมาเริ่มจากการซื้อประกันแบบออมทรัพย์ไว้ก็ได้นะ เพราะนอกจากจะได้ความคุ้มครองตามกรมธรรม์แล้ว เมื่อครบสัญญาของประกัน ก็ยังมีเงินออมเป็นก้อนส่งคืนให้ด้วย

ไอเดีย Passive Income ทำงานประจำ ก็เริ่มหารายได้เสริมได้!

อย่างซันเดย์เองก็มี Affiliate Marketing ที่ให้ค่าแนะนำสูงถึง 1,000 บาทต่อกรมธรรม์ โดยแค่สมัคร Sunday Affiliate Program กับเรา แล้วนำลิงก์ไปแปะไว้ตามโซเชียลมีเดียหรือในเว็บไซต์ได้เลย แค่นี้ก็เริ่มต้นรับค่าคอมเมื่อมีคนซื้อประกันผ่านลิงก์ได้แล้ว!

เพียงชวนเพื่อนซื้อประกัน ก็ได้รับ 1,000 บาท กับ Sunday Affiliate Program

แนะนำแผนประกันซันเดย์น่าแชร์

หมวดประกันสุขภาพซันเดย์

หมวดประกันรถยนต์

หากคุณเป็นอีกคนที่กำลังมองหา Affiliate Marketing ที่ให้ค่าคอมสูง และ มีคุณสมบัติครบ อย่าลืมมาสมัครเข้าร่วม Sunday Affiliate Program เพื่อเพิ่มโอกาสสร้างรายได้เสริมด้วย ทำง่ายๆ อยู่บ้าน หรือ อยู่ที่ไหนก็ทำได้

สมัครเลย!