เช็กลิสต์ 10 วิธีดูแลสุขภาพให้ดีทั้งกายและใจ ใคร ๆ ก็ทำได้

สุขภาพดีที่สร้างได้จาก 10 วิธีการดูแลตัวเองเหล่านี้

อยากมีสุขภาพดี แต่ไม่รู้จะเริ่มจากตรงไหน แค่คิดว่าต้องออกกำลังกายจริง ๆ จัง ๆ ก็ถอดใจซะแล้ว ถ้ากำลังคิดแบบนี้อยู่ บทความนี้ช่วยทุกคนได้แน่นอน เพราะซันเดย์ได้รวบรวมเอา 10 วิธีดูแลตัวเองให้สุขภาพดีทั้งกายและใจแบบง่าย ๆ มาให้แล้ว

สุขภาพที่ดี หมายถึงอะไร?

สุขภาพที่ดีมีอะไรบ้าง? หลาย ๆ คนอาจจะเคยสงสัยแบบนี้กัน หากมองทางการแพทย์แล้ว สุขภาพที่ดีคือการที่ร่างกายสามารถทำงานได้อย่างมีประสิทธิภาพ หากมองในด้านจิตใจ สุขภาพที่ดีคือการที่เราสามารถจัดการกับความเครียดได้ดี ใช้ชีวิตได้อย่างปกติ แต่ถ้าถามหลาย ๆ คนในสังคมทุกวันนี้ การมีสุขภาพที่ดีคือการที่ไม่มีโรคภัยไข้เจ็บ รู้สึกมีความสุขในทุก ๆ วัน และมีความสมดุลในการใช้ชีวิต ถ้าเราอยากเป็นคนที่สุขภาพดี ไม่ว่าจะในนิยามแบบไหน เราก็ควรดูแลทั้งกายและใจไปพร้อม ๆ กันด้วยวิธีเหล่านี้เลย

เช็กลิสต์! 10 วิธีดูแลตัวเองเริ่มต้นทำง่ายได้สุขภาพ

1. ออกกำลังกายอย่างสม่ำเสมอ

การออกกำลังกายไม่ใช่แค่การดูแลสุขภาพทางกายเท่านั้น แต่การออกกำลังกายเป็นประจำยังช่วยส่งเสริมทำให้เรามีสุขภาพจิตที่ดีขึ้นด้วยเช่นกัน จำนวนชั่วโมงในการออกกำลังกายในแต่ละสัปดาห์จะแตกต่างออกไปตามช่วงอายุและการใช้ชีวิตของแต่ละคน ซันเดย์แนะนำว่าให้ลองหาตารางออกกำลังกายที่เหมาะสมกับตัวเอง และทำเป็นประจำ ก็ถือว่าเป็นจุดเริ่มต้นการดูแลสุขภาพที่ดีมาก ๆ แล้ว

2. รับประทานอาหารให้เหมาะสมกับความต้องการของร่างกาย

เวลาเรามองหา 10 วิธีดูแลตัวเองให้สุขภาพดี ก็มักจะพบกับเนื้อหาที่บอกให้รับประทานอาหารให้ครบ 5 หมู่ แต่จริง ๆ แล้วซันเดย์แนะนำว่าให้เลือกรับประทานอาหารที่เหมาะสมกับความต้องการของร่างกายควบคู่ไปด้วยจึงจะดีที่สุด หากเราเป็นคนที่ออกกำลังกายเยอะ การรับประทานโปรตีนก็จะช่วยในการสร้างกล้ามเนื้อได้ดี หรือถ้าหากใครมีโรคประจำตัว การเลือกอาหารที่มีคุณประโยชน์ครบถ้วนและเหมาะกับสุขภาพ ถือว่าเป็นสิ่งที่ช่วยทำให้เรามีสุขภาพที่ดีมากยิ่งขึ้น

5 อาหารที่มีประโยชน์ อยู่ใกล้ตัวแต่หลายคนไม่รู้!

3. นอนหลับให้ดี มีค่ากว่านอนหลับให้พอ

การนอนหลับให้เพียงพอนั้น คนส่วนใหญ่คิดว่าแค่นับชั่วโมงเอาก็ถือว่าพอดีแล้ว ซันเดย์เคยพูดถึงเรื่องการนอนหลับเอาไว้เหมือนกันว่า การนอนหลับให้ครบ 8 ชั่วโมง อาจจะส่งผลดีกับร่างกายน้อยกว่าการนอนหลับ 5 ชั่วโมงแต่เป็นการนอนหลับที่มีคุณภาพ เพราะถ้านอน 8 ชั่วโมง แต่นอนหลับไม่สนิท ตื่นมาก็จะรู้สึกง่วง อ่อนเพลีย ทำให้เกิดปัญหาสุขภาพในระยะยาวได้ หากใครที่เป็นแบบนี้อยู่ ต้องทำให้มั่นใจว่าห้องนอนของเราเหมาะสมกับการพักผ่อน ทำให้เรานอนหลับได้ลึก ได้รับการพักผ่อนที่มีคุณภาพมากที่สุด

4. อย่าปล่อยให้ร่างกายขาดน้ำ

หนึ่งในวิธีดูแลสุขภาพที่หลาย ๆ คนมองข้ามไปคือการดื่มน้ำให้เพียงพอต่อความต้องการของร่างกาย เพราะน้ำคือส่วนสำคัญที่ทำให้ร่างกายสามารถทำงานได้ดี โดยปกติแล้วการดื่มน้ำวันละ 2-3 ลิตรถือว่าเป็นปริมาณที่พอเหมาะ แต่ถ้ามีโรคประจำตัว หรือทำงานที่มีการเสียน้ำและเกลือแร่มาก ๆ ก็ต้องปรับปริมาณการดื่มน้ำให้เหมาะสมกับความต้องการของร่างกายด้วย แบบนี้สิ ถึงจะเรียกว่าดูแลตัวเองได้ดีอย่างแท้จริง

5. ตรวจสุขภาพเป็นประจำ

อาการเจ็บป่วยเรื้อรังหรือร้ายแรง มักจะไม่ค่อยแสดงอาการจนกว่าจะถึงขั้นที่รักษาลำบากแล้ว ดังนั้น การตรวจสุขภาพเป็นประจำจึงกลายมาเป็นหนึ่งในสิ่งที่คนอยากมีสุขภาพดีต้องทำ เพราะในการตรวจสุขภาพ จะมีการตรวจหาค่าต่าง ๆ ของร่างกาย รวมถึงประเมินความเสี่ยงของการเกิดโรคด้วย หากพบเจอสิ่งที่น่ากังวล จะได้รู้ทันและปรับเปลี่ยนพฤติกรรมเพื่อทำให้เรามีสุขภาพที่ดีขึ้นได้

6. ใช้ชีวิตใกล้ชิดธรรมชาติบ้างก็ดีนะ

เชื่อไหมว่าธรรมชาติสามารถช่วยเยียวยาจิตใจได้เป็นอย่างดี หากอยากดูแลตัวเองให้มีสุขภาพกายและใจที่ดี เราควรใช้เวลาในพื้นที่สีเขียวบ้าง เพื่อให้ร่างกายได้พักผ่อน ให้จิตใจได้สงบนิ่ง แถมยังมีข้อพิสูจน์ออกมาแล้วด้วยว่าการอยู่ในพื้นที่สีเขียวนั้น สามารถช่วยลดความดันเลือด ลดความเครียดและทำให้อารมณ์ดีขึ้นได้

7. ใช้เวลากับการสำรวจตัวเองเป็นประจำ

ชีวิตในโลกปัจจุบันนี้มีแต่ความวุ่นวายและความเร่งรีบ ทำให้เราไม่ค่อยได้หยุดพักเพื่อนึกถึงสิ่งที่เรากำลังทำอยู่บ้างเลย ซันเดย์อยากให้ทุกคนลองหาเวลาว่างอย่างน้อยสัปดาห์ละครั้งเพื่อใช้ในการทบทวนตัวเอง ไม่ว่าจะเป็นในด้านการใช้ชีวิต งานที่ทำ ปัญหาต่าง ๆ สิ่งดี ๆ ที่ได้เจอมา หรือแม้กระทั่งสิ่งที่กวนใจเรา การทบทวนและคิดถึงสิ่งเหล่านี้ จะทำให้เราเข้าใจตัวเองได้มากขึ้น ส่งผลดีกับสุขภาพจิตในระยะยาวด้วยนะ

8. สร้างความสัมพันธ์ที่ดีกับคนรอบตัว

การที่เรามีความสัมพันธ์ที่ดีกับผู้คนรอบ ๆ ตัว สามารถทำให้เรามีความสุขในการใช้ชีวิตได้มากยิ่งขึ้น จากงานวิจัยบางชิ้นยังบอกอีกด้วยว่าทำให้เรามีอายุยืนขึ้น นั่นก็เป็นเพราะว่าการที่เรามีความสุขกับคนรอบตัว ได้ใช้เวลาดี ๆ ร่วมกัน มีคนคอยช่วยเหลือและพูดคุยอยู่เสมอ ทำให้เรามีความเครียดน้อยลงนั่นเอง

9. รู้จักกับวิธีจัดการความเครียด

อย่ารอให้ถึงวันที่รู้สึกเหมือนกับว่าทุกอย่างกำลังพังลง เราจัดการอะไรไม่ได้เลย แล้วค่อยมาหาวิธีจัดการความเครียด ซันเดย์เชื่อว่าทุกคนมีวิธีการจัดการความเครียดที่แตกต่างกันออกไป บางคนอาจจะแค่ต้องการเพื่อนสักคนคอยรับฟัง บางคนอาจจะเป็นการได้นอนเล่นกับสัตว์เลี้ยงที่บ้าน หากเราค้นพบวิธีจัดการความเครียดได้เร็ว เราก็จะมีสุขภาพใจที่ดีมากยิ่งขึ้น

5 วิธีแก้เครียดทำได้ทุกคน เลิกแบกความเครียดได้ชัวร์!

10. จำกัดเวลาการใช้หน้าจอ

หน้าจอต่าง ๆ ไม่ว่าจะเป็นคอมพิวเตอร์ในที่ทำงาน โทรศัพท์ส่วนตัว ไปจนถึงแท็บเล็ตคู่ใจ อาจจะดูไม่น่ากลัวอย่างที่คิด แต่การใช้เวลาบนหน้าจอนาน ๆ จะส่งผลต่อการนอนหลับ ทำให้เรานอนหลับได้ไม่ดีเท่าที่ควร อีกทั้งยังมีเนื้อหาข่าวมากมายให้เราได้อ่าน ซึ่งบางครั้งก็ทำให้เกิดความเครียดที่ไม่จำเป็นได้ การตั้งเวลาใช้หน้าจอของเครื่องมือต่าง ๆ ถือว่าเป็นอีกหนึ่งวิธีที่คนอยากดูแลสุขภาพควรเริ่มทำ

เพียงเท่านี้ก็เริ่มมีสุขภาพที่ดีได้ง่าย ๆ

เริ่มต้นดูแลตัวเองด้วย 10 วิธีง่าย ๆ เช่น ออกกำลังกายสม่ำเสมอ เลือกทานอาหารที่เหมาะสมกับร่างกาย นอนหลับอย่างมีคุณภาพ ดื่มน้ำให้เพียงพอ และหมั่นตรวจสุขภาพอย่างสม่ำเสมอ อย่าลืมเติมความสุขให้ใจด้วยการใช้ชีวิตใกล้ชิดธรรมชาติ ใช้เวลาสำรวจตัวเอง และสร้างความสัมพันธ์ที่ดีกับคนรอบข้าง พร้อมทั้งรู้จักจัดการความเครียดและลดเวลาหน้าจอ เท่านี้สุขภาพกายและใจก็พร้อมสมบูรณ์

และเพื่อป้องกันความเสี่ยงไม่ว่าจะเป็น โรคร้ายแรงหรือโรคเรื้อรัง ที่อาจส่งผลกระทบต่อสุขภาพในระยะยาว โรคร้ายแรงอย่างมะเร็งหรือโรคหัวใจ และโรคเรื้อรังอย่างเบาหวานหรือความดันโลหิตสูง ล้วนเป็นภาวะที่ต้องการการดูแลอย่างต่อเนื่อง ซึ่งอาจทำให้เกิดภาระค่าใช้จ่ายสูงหากไม่มีการเตรียมตัวล่วงหน้า การมีประกันสุขภาพที่ครอบคลุมจะช่วยแบ่งเบาภาระเหล่านี้ มอบความอุ่นใจและความมั่นคงในอนาคต พร้อมช่วยให้คุณเข้าถึงการรักษาที่เหมาะสมเมื่อจำเป็น!

ประกันโรคร้ายแรงออนไลน์ของซันเดย์ดีไหม แผนไหนดี?